Dagsorden:

1. Orientering fra formanden

Det har været en travl periode siden sidste bestyrelsesmøde. Vi har haft en del hunde ud i konkurrencer, og der har også været en del kursusaktivitet.

Det er glædeligt at hundeførere fra klubben har haft pokaler med hjem fra flere af konkurrencerne, og også DM i år.

1. Næste års konkurrencer

Vi har ingen særlige ønsker til hvilke officielle konkurrencer klubben skal afholde i 2024. Så vi kan bare tage dem der bliver til overs ved SU mødet d. 24/10.

1. Fondsmidler 2023 og 2024

Der er ikke nogen fonde at søge lige nu.

Vi afventer stadig kommunens afgørelse på tilskud til varmepumpen.

1. Status på varmepumpen

Varmepumpen yder ikke ordentligt. Den kan ikke bygge nok tryk op, og har derfor svært ved at varme klubhuset op. Samtidig bruger den alt for meget strøm i forsøget.

Lykkes det ikke at få økonomisk hjælp til varmepumpen via kommunen, er vi nødt til at købe én inden vinteren for klubbens egen regning.

1. Holdopdeling og trænere

Vi er ved at have en stor gruppe af hunde der ikke er kårede. Samtidig har Diana ønsket at stoppe som træner ved årsskiftet, så hun kan koncentrere sig om sin egen hund i et stykke tid.

De ukårede deles op i to hold og Birger tager de hunde som ikke arbejder mod en kåring og Sofia de hunde der forventes kåret.

Konkurrencehundene er pt. på ét hold. Der indkaldes til et møde, hvor hundeførerne indbyrdes kan aftale hvordan træningen skal planlægges og afvikles. Bestyrelsen foreslår, at der er rullende træningsleder på holdet.

Vi planlægger, at der er fælles spisning kl. 14.00 på træningsdage, så vi får set hinanden og talt sammen.

Britt sørger for indkøb af pølser eller suppe.

1. Bid

Vi undersøger om Dronninglund vil købe 6 pladser ved figuranterne hver uge, så vi fast kan have begge figuranter på pladsen. Det vil give figuranterne mulighed for at sparre med hinanden, og samtidig give hundeførerne mulighed for at gå til den figurant, de ønsker. Anne undersøger sagen.

1. Status på kommende begivenheder

Medlemsmøde: Næste medlemsmøde er 28/10 kl. 9.00.

Kaffekassen giver morgenmad.

Dagsorden laves snarest.

Træningsdag i Fårup: Datoen er på trapperne. Vi forestiller os et arrangement i lighed med sidste år.

Lydighedscup: D. 14/10.

1. Bordet rundt

HB har takket nej til det tilbud vi har fået på afholdelse af DM i 2025 på Hotel Skagen Strand.

1. Eventuelt

Intet at bemærke.